CELEX: 32006D0731
Language: lv
Date: 2006-10-27 00:00:00
Title: 2006/731/EK: Komisijas Lēmums ( 2006. gada 27. oktobris ) par atsauces uz standartu EN 13000:2004 Celtņi – Autoceltņi publicēšanu ar ierobežojumu saskaņā ar Eiropas Parlamenta un Padomes Direktīvu 98/37/EK (izziņots ar dokumenta numuru K(2006) 5059)   (Dokuments attiecas uz EEZ)

28.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 299/26
            
         
      KOMISIJAS LĒMUMS
   
   (2006. gada 27. oktobris)
   par atsauces uz standartu EN 13000:2004 “Celtņi – Autoceltņi” publicēšanu ar ierobežojumu saskaņā ar Eiropas Parlamenta un Padomes Direktīvu 98/37/EK
   (izziņots ar dokumenta numuru K(2006) 5059)
   (Dokuments attiecas uz EEZ)
   (2006/731/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1998. gada 22. jūnija Direktīvu 98/37/EK par dalībvalstu normatīvo un administratīvo aktu tuvināšanu attiecībā uz mašīnām (1), un jo īpaši tās 6. panta 1. punktu,
   ņemot vērā pastāvīgās komitejas atzinumu, kas izveidota ar 5. pantu Eiropas Parlamenta un Padomes 1998. gada 22. jūnija Direktīvā 98/34/EK, ar ko nosaka informācijas sniegšanas kārtību tehnisko standartu un noteikumu jomā, un informācijas sabiedrības pakalpojumu sniegšanas noteikumus (2),
   tā kā:
   
               (1)
            
            
               Ja valsts standarts, transponējot saskaņotu standartu, uz kuru Eiropas Savienības Oficiālajā Vēstnesī ir publicēta atsauce, attiecas uz vienu vai vairākām veselības aizsardzības un drošības pamatprasībām, kuras izklāstītas Direktīvas 98/37/EK I pielikumā, uzskata, ka saskaņā ar šo standartu ražotā mašīna atbilst attiecīgajām pamatprasībām.
            
         
               (2)
            
            
               Saskaņā ar Direktīvas 98/37/EK 6. panta 1. punktu Vācija ir iesniegusi oficiālu protestu attiecībā uz Eiropas Standartizācijas komitejas (CEN) 2004. gada 22. aprīlī pieņemto standartu EN 13000:2004, uz kuru atsauce Eiropas Savienības Oficiālajā Vēstnesī vēl nav publicēta.
            
         
               (3)
            
            
               Komisija, pārbaudījusi standartu EN 13000:2004, konstatēja, ka tas neatbilst vairākām veselības aizsardzības un drošības pamatprasībām, kas noteiktas Direktīvas 98/37/EK I pielikumā, respektīvi, 4.2.1.4. punktam (Iekraušanas vadība) saistībā ar prasībām 1.1.2. punkta c) apakšpunktā (Drošības integrācijas principi), 1.2.5. punktā (Vadības režīma izvēle), 1.3.1. punktā (Stabilitāte), 4.1.2.1. punktā (Nepietiekamas stabilitātes nosacīti apdraudējumi) un 4.1.2.3. punktā (Mehāniskā izturība). Īpaši attiecībā uz minētā standarta 4.2.6.3.1., 4.2.6.3.2. un 4.2.6.3.3. punktu pasākumi, kas noteikti autoceltņu projektēšanai un ražošanai, negarantē pietiekami augstu drošības līmeni šā ražojuma paredzamajam izmantojumam. Konkrēti, nav norādīti pienācīgi aizsardzības pasākumi, lai novērstu projektētās jaudas pārslodzes ierobežotājam paredzētās pārejas ierīces nepareizu lietošanu.
            
         
               (4)
            
            
               Drošības un juridiskās skaidrības labad, Eiropas Savienības Oficiālajā Vēstnesī publicējot atsauci uz standartu, tādēļ jāpievieno atbilstīgs brīdinājums.
            
         
               (5)
            
            
               Tāds pats brīdinājums dalībvalstīm jāpievieno atsaucēm uz saviem valsts standartiem, ar kuriem transponē standartu EN 13000:2004,
            
         IR PIEŅĒMUSI ŠO LĒMUMU.
   1. pants
   Atsauces uz standartu EN 13000:2004 “Celtņi – Autoceltņi” publicē Eiropas Savienības Oficiālajā Vēstnesī, kā noteikts pielikumā.
   2. pants
   Ja saskaņā ar Direktīvas 98/37/EK 5. panta 2. punktu dalībvalstis publicē atsauces uz valsts standartu, ar ko transponē saskaņoto standartu EN 13000:2004, publikācija jāpapildina ar tādu pašu brīdinājumu, kāds noteikts šajā pielikumā.
   3. pants
   Šis lēmums ir adresēts dalībvalstīm.
   
      Briselē, 2006. gada 27. oktobrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 207, 23.7.1998., 1. lpp. Direktīvā jaunākie grozījumi izdarīti ar Direktīvu 98/79/EK (OV L 331, 7.12.1998., 1. lpp.).
   
      (2)  OV L 204, 21.7.1998., 37. lpp. Direktīvā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
         “(Direktīvā paredzēto Eiropas saskaņoto standartu nosaukumu un atsauču publicēšana)
         
                     ESO (1)
                     
                  
                  
                     Saskaņotā standarta nosaukums un
                     atsauce (un atsauces dokuments)
                  
                  
                     Pirmo reizi publicēts OV
                  
                  
                     Norāde uz aizstāto standartu
                  
                  
                     Aizstātā standarta atbilstības prezumpcijas beigu datums
                     1. piezīme
                  
               
                     CEN
                  
                  
                     EN 13000:2004
                     “Celtņi – Autoceltņi”
                  
                  
                     Šis ir pirmais publicējums
                  
                  
                     —
                  
                  
                      
                  
               
                     Brīdinājums: šis publicējums neskar minētā standarta 4.2.6.3.1., 4.2.6.3.2. un 4.2.6.3.3. punktu, un, to piemērojot, neprezumē atbilstību veselības aizsardzības un drošības pamatprasībām, kas noteiktas Direktīvas 98/37/EK I pielikuma 4.2.1.4. punktā, saistībā ar prasībām minētā pielikuma 1.1.2. punkta c) apakšpunktā, 1.2.5., 1.3.1., 4.1.2.1. un 4.1.2.3. punktā.
                  
               
                     1. piezīme
                  
                  
                     Parasti atbilstības prezumpcijas beigu datums būs anulēšanas diena (“dow”), ko nosaka Eiropas Standartizācijas organizācija, taču šo standartu lietotāju uzmanība jāpievērš tam, ka dažos izņēmuma gadījumos šis datums var būt cits.
                  
               
                     2.1. piezīme
                  
                  
                     Jaunajam (vai grozītajam) standartam ir tāda pati darbības joma kā aizstātajam standartam. Norādītajā datumā aizstātais standarts zaudē atbilstības prezumpciju attiecībā uz direktīvas pamatprasībām.
                  
               
                     3. piezīme
                  
                  
                     Grozījumu gadījumā atsauces standarta numurs ir EN CCCCC:YYYY, iepriekšējie grozījumi, ja tādi bijuši, un attiecīgais jaunais grozījums. Aizstātais standarts (3. sleja) ir attiecīgi EN CCCCC:YYYY un iepriekšējie grozījumi, ja tādi bijuši, bet bez attiecīgā jaunā grozījuma. Norādītajā datumā aizstātais standarts zaudē atbilstības prezumpciju attiecībā uz direktīvas pamatprasībām.
                  
               
                     4. piezīme
                  
                  
                     Ražojuma atbilstību prezumē, ja tas atbilst 1. daļas un attiecīgās 2. daļas prasībām, ja šī 2. daļa arī ir uzskaitīta Eiropas Savienības Oficiālajā Vēstnesī publicētajā Direktīvā 98/37/EK.
                  
               Piezīme:
         
                     —
                  
                  
                     Visu informāciju par standartu pieejamību var iegūt no Eiropas standartizācijas organizācijām vai no valstu standartizācijas iestādēm, kuru saraksts ir pielikumā Eiropas Parlamenta un Padomes Direktīvai 98/34/EK (2), kurā grozījumi izdarīti ar Direktīvu 98/48/EK (3).
                  
               
                     —
                  
                  
                     Atsauču publicēšana Eiropas Savienības Oficiālajā Vēstnesī nenozīmē, ka standarti ir pieejami visās Kopienas valodās.
                  
               
                     —
                  
                  
                     Ar šo sarakstu aizstāj visus iepriekšējos sarakstus, kas publicēti Eiropas Savienības Oficiālajā Vēstnesī. Komisija nodrošina šā saraksta atjaunināšanu.
                  
               Vairāk informācijas par saskaņotajiem standartiem skatīt internetā http://europa.eu.int/comm/enterprise/newapproach/standardization/harmstds/
      
      
         (1)  ESO: Eiropas Standartizācijas organizācija:
      
                  —
               
               
                  
                     CEN: rue de Stassart 36, B-1050 Brussels. Tālrunis: (32-2) 550 08 11; fakss: (32-2) 550 08 19 (http://www.cenorm.be),
               
            
                  —
               
               
                  
                     CENELEC: rue de Stassart 35, B-1050 Brussels. Tālrunis: (32-2) 519 68 71; fakss: (32-2) 519 69 19 (http://www.cenelec.org),
               
            
                  —
               
               
                  
                     ETSI: 650, route des Lucioles, F-06921 Sophia Antipolis. Tālrunis: (33) 492 94 42 00; fakss: (33) 493 65 47 16 (http://www.etsi.org).
               
            
         (2)  OV L 204, 21.7.1998., 37. lpp.
      
         (3)  OV L 217, 5.8.1998., 18. lpp.”